અમદાવાદ: અમદાવાદના ઓઢવ નારી સંરક્ષણ ગૃહના ચિલ્ડ્રન હોમ ફોર ગર્લ્સમાંથી 14 સગીરાઓ વોર્ડનની આંખમાં મરચાંની ભૂકી નાખીને ભાગી જતાં સમગ્ર વિસ્તારમાં ચકચાર મચી ગઇ છે. ફરાર થયેલી 14 સગીરાઓ પૈકી 6 સગીરાઓને ઓઢવ વિસ્તારમાંથી ઓઢવ પોલીસને મળી આવી છે ત્યારે અન્ય એક સગીરા વેજલપુર વિસ્તારમાંથી મળી આવી છે અને બે સગીરાઓ સુરત પાસેથી મળી આવી છે. પોલીસે તમામ ફરાર થયેલી સગીરા ફોટોગ્રાફ્સ રાજ્યની તમામ પોલીસને મોકલી આપ્યા હતા.